ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0980/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στη Γαλλία

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Γαλλία από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-1130/97 υποβολή: Carmen Dνez de Rivera Icaza (PSE) προς την Επιτροπή (24 Μαρτίου 1997)

Θέμα: Τουρισμός και Διακυβερνητική Διάσκεψη

Θα μπορούσε η Επιτροπή να μας πληροφορήσει σε ποιές ενέργειες προβαίνει ώστε να συμπεριληφθεί στην αναθεώρηση της Συνθήκης ο τουρισμός με έναν αυτοτελή τίτλο;

Απάντηση του κ. Παπουτσή εξ ονόματος της Επιτροπής (25 Απριλίου 1997)

Όπως υποδεικνύεται στην έκθεσή της προς το Συμβούλιο της 3ης Απριλίου 1996 ((SEC (96) 496. )), για την προστασία του πολίτη, τον τουρισμό και την ενέργεια, η Επιτροπή αναγνωρίζει την έλλειψη συγκεκριμένης βάσης για την κοινοτική δράση υπέρ του τουρισμού. Αυτό δεν απέτρεψε την Κοινότητα από το να αναλάβει και να πραγματοποιήσει δράσεις υπέρ του τουρισμού, είτε στα πλαίσια των κοινοτικών πολιτικών σε διάφορους τομείς είτε στηριζόμενες στο άρθρο 235 της Συνθήκης της ΕΚ.

Ωστόσο είναι πιθανόν η βασιζόμενη στο άρθρο 235 της Συνθήκης ΕΚ, άμεση δράση, να γίνει πολύ πιο δύσκολη, αν όχι ανέφικτη, σε μια διευρυμένη Κοινότητα, στην οποία η ομοφωνία θα εξακολουθήσει να είναι αναγκαία για τη λήψη αποφάσεων.

Η Επιτροπή αναγνωρίζει ότι η συνέχεια και η συνοχή των κοινοτικών δράσεων σ'αυτούς τους τομείς θα μπορούσαν να προωθηθούν με την εισαγωγή στη Συνθήκη διατάξεων, οι οποίες θα έκαναν αυτές τις δράσεις πιο αποτελεσματικές και πιο εμφανείς. Ωστόσο, η Επιτροπή δεν ζητά καινούργιες δικαιοδοσίες σ'αυτούς τους τομείς, και θεωρεί ότι ανήκει στην αρμοδιότητα της Διακυβερνητικής Διάσκεψης να γνωστοποιήσει τη θέση της σχετικά με το θέμα της χωριστής συμπερίληψης του τουρισμού στην αναθεωρημένη Συνθήκη.
ΓΡΑΠΤΗ ΕΡΩΤΗΣΗ E-0848/97 υποβολή: Josι Apolinαrio (PSE) προς την Επιτροπή (10 Μαρτίου 1997)

Θέμα: Άρθρο 10 του ΕΤΠΑ - Πορτογαλία

Μπορεί η Επιτροπή να καταρτίσει κατάλογο των προς χρηματοδότηση σχεδίων κατ' εφαρμογών του άρθρου 10 του ΕΤΠΑ, τα οποία υπέβαλαν οι πορτογαλικές αρχές στο πλαίσιο των δημοσιονομικών προοπτικών, προσδιορίζοντας πόσα σχέδια έχουν υποβληθεί, πόσα έχουν εγκριθεί και σε ποια ποσά ανέρχεται η χρηματοδότηση;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0848/97 και E-0851/97 (17 Απριλίου 1997)

Ο αιτούμενος κατάλογος διαβιβάζεται απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.

Όσον αφορά τον αριθμό των υποβληθέντων έργων, το Αξιότιμο Μέλος του Κοινοβουλίου καλείται να αναφερθεί στην απάντηση στην ερώτησή του Ε-0849/97 ((βλέπε σελίδα 178. )).
ΓΡΑΠΤΗ ΕΡΩΤΗΣΗ E-1155/97 υποβολή: Wolfgang Kreissl-Dφrfler (V) προς την Επιτροπή (26 Μαρτίου 1997)

Θέμα: Χρησιμοποίηση των πιστώσεων για το ευρωπαϊκό έτος κατά του ρατσισμού

1. Σε ποιο βαθμό έχουν ήδη την παρούσα στιγμή δαπανηθεί ή διασφαλισθεί τα χρήματα τα οποία προβλέπονται για το ευρωπαϊκό έτος κατά του ρατσισμού;

2. Ποιος φορέας είναι ο κυρίως ωφελούμενος από τα χρήματα αυτά στη Γερμανία; Παράκληση να γίνει διαχωρισμός όσον αφορά το ομοσπονδιακό κράτος, τα ομόσπονδα κράτη, τους δήμους, τις μη κυβερνητικές οργανώσεις και επιστημονικούς φορείς.

3. Μόνο μετά τα μέσα Φεβρουαρίου ήταν διαθέσιμα στη Γερμανία έντυπα αιτήσεων. Πως είναι κατά συνέπεια δυνατό να παρουσιάζεται στο προσωρινό εθνικό πρόγραμμα στη Γερμανία ήδη μεγάλος αριθμός σχεδίων; (Κατάσταση στις 10.2.1997).

4. Ως τελευταία δυνατή προθεσμία για την αίτηση πιστώσεων αναφέρεται η 1η Μαΐου 1997. Πως εκτιμάτε τις πιθανότητες για τις μη κυβερνητικές οργανώσεις, να εγκριθούν γι' αυτές πιστώσεις λόγω της στενότητας των πόρων;

Απάντηση του κ. Flynn εξ ονόματος της Επιτροπής (25 Απριλίου 1997)

1 και 2. Ο πρώτος γύρος επιλογής (προθεσμία υποβολής αιτήσεων 1η Μαρτίου 1997) πρόκειται σύντομα να ολοκληρωθεί. Συνεπώς, οι πληροφορίες που ζητούνται θα είναι διαθέσιμες στα τέλη Απριλίου.

3. Η χρηματοδότηση που παρέχει η Επιτροπή στις δραστηριότητες καθώς και στα γεγονότα που περιέχονται στο γερμανικό εθνικό πρόγραμμα δεν προέρχεται απαραίτητα από τον προϋπολογισμό του ευρωπαϊκού έτους. Προγράμματα τα οποία έχουν επιλεγεί για κοινοτική ενίσχυση κατά τον πρώτο γύρο επιλογής (1η Μαρτίου 1997) θα ξεκινήσουν το συντομότερο την 1η Μαΐου 1997. Πιθανόν λοιπόν τα προγράμματα στα οποία αναφέρεται ο κ. βουλευτής να ενισχύονται από άλλες πηγές χρηματοδότησης εθνικού, περιφερειακού, ή τοπικού επιπέδου.

4. Αναφορικά με τις πιστώσεις που διατίθενται για προγράμματα τα οποία θα πραγματοποιηθούν μετά την 1η Ιουλίου 1997 (προθεσμία υποβολής αιτήσεων 1η Μαΐου 1997), ο οικονομικός σχεδιασμός θα εγγυηθεί την εξασφάλιση επαρκών πιστώσεων γι'αυτό το γύρο επιλογής στα πλαίσια του συνολικού προϋπολογισμού. Οι οργανισμοί οι οποίοι θα υποβάλουν αίτηση την περίοδο εκείνη θα τύχουν ακριβώς της ίδιας μεταχείρισης με εκείνους οι οποίοι υπέβαλαν αίτηση κατά τον πρώτο γύρο επιλογής.
ΓΡΑΠΤΗ ΕΡΩΤΗΣΗ E-0104/97 υποβολή: Νικήτας Κακλαμάνης (UPE) προς το Συμβούλιο (29 Iανουαρίου 1997)

Θέμα: Απειλές πολέμου της κ. Τσιλλέρ

Η ΥΠΕΞ της Τουρκίας κ. Τσιλλέρ υπερέβη τα εσκαμμένα και απείλησε ευθέως την Ελλάδα και την Κύπρο (στις 10.1.1997) με πόλεμο, αν η Κύπρος (χώρα κατεχόμενη κατά 37% από την Τουρκία) εγκαταστήσει αμυντικό πυραυλικό σύστημα S-300, βαφτίζοντας το αμυντικό αυτό σύστημα «επιθετικό», προκειμένου να τεκμηριώσει τους ισχυρισμούς της ότι κινδυνεύει η τουρκική ακεραιότητα. Χαρακτηρίζει δε υπεύθυνη για τη δήθεν «επιθετική πολιτική» της Κύπρου, την Ελλάδα.

Επειδή είναι τουλάχιστον εξοργιστική αυτή η τοποθέτηση, εκτός του ότι θέτει σε κίνδυνο την ειρήνη στην ευρύτερη περιοχή θα ήθελα να πληροφορηθώ:

1. Πώς σκοπεύει να αντιδράσει το Συμβούλιο στην απροκάλυπτη πλέον επιθετικότητα της Τουρκίας, η οποία αφαιρεί το δικαίωμα της νόμιμης άμυνας από μία χώρα που επί 23 χρόνια κρατά όμηρο, και η οποία είναι συνδεδεμένη με την Ε.Ε. και υποψήφια για ένταξη;

2. Τι μέτρα θα λάβει εναντίον της Τουρκίας που θρασύτατα και αναιτίως απειλεί κράτος μέλος της ΕΕ;

Απάντηση (20 Μαΐου 1997)

Ο περί ων ο λόγος απειλές, παράλληλα με τη σοβαρότατη έκρηξη βίας του περασμένου έτους και την πρόσφατη ένταση γύρω από θέματα άμυνας, καταδεικνύουν και πάλι την επείγουσα ανάγκη να ενταθούν οι προσπάθειες για την προώθηση μιας συνολικής πολιτικής διευθέτησης στην Κύπρο, υπό την αιγίδα των Ηνωμένων Εθνών.

Το Συμβούλιο κάλεσε όλους τους ενδιαφερόμενους να επιδείξουν συγκράτηση και να αποφύγουν οποιαδήποτε ενέργεια μπορεί να δημιουργήσει ένταση και να εμποδίσει ή να περιπλέξει τις συνομιλίες των μερών, που, σύμφωνα με την επιθυμία της διεθνούς κοινότητας, θα πρέπει να αρχίσουν το συντομότερο δυνατό εντός του έτους. Το Συμβούλιο προέτρεψε, και θα συνεχίσει να προτρέπει, την Τουρκία να συμβάλει στην εξεύρεση λύσεως στην Κύπρο σύμφωνα με τις αποφάσεις του Συμβουλίου Ασφαλείας των Ηνωμένων Εθνών.

Το Συμβούλιο δήλωσε και πάλι ότι υποστηρίζει πλήρως τις εργασίες του Γενικού Γραμματέα του ΟΗΕ και του Ειδικού του Αντιπροσώπου για την Κύπρο, καθηγητή κ. Han Sung-Joo, κάλεσε δε όλα τα μέρη να εντείνουν τις προσπάθειές τους ώστε να γίνει η αποφασιστική κίνηση που θα οδηγήσει σε διευθέτηση σύμφωνη προς τις αποφάσεις του Συμβουλίου Ασφαλείας των Ηνωμένων Εθνών, βασισμένη στην αρχή μιας δικοινοτικής και διζωνικής Ομοσπονδίας.

Η προοπτική προσχώρησης της Κύπρου στην Ευρωπαϊκή Ενωση αποτελεί μονοδική ευκαιρία για την εξεύρεση λύσεως εντός του 1997. Είναι ζωτικής σημασίας το να μη χαθεί η ευκαιρία αυτή. Η ολλανδική προεδρία κάλεσε τον Πρέσβη κ. Heaslip να συνεχίσει να ασκεί τα καθήκοντα του αντιπροσώπου της Προεδρίας για την Κύπρο. Ο κ. Heaslip θα έχει στενές επαφές με τα μέρη στην περιοχή καθώς και με άλλους διεθνείς παράγοντες και ιδίως τα Ηνωμένα Εθνη.
ΓΡΑΠΤΗ ΕΡΩΤΗΣΗ E-0975/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στην Αυστρία

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 η Αυστρία από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-0930/97 υποβολή: Miguel Arias Caρete (PPE) προς την Επιτροπή (12 Μαρτίου 1997)

Θέμα: Το ΕΤΑ και η αλιευτική συμφωνία με τη Μοζαμβίκη

Μπορεί η Επιτροπή να αναφέρει ποιές πιστώσεις χορηγήθηκαν στη Μοζαμβίκη κατά τα έτη 1995 και 1996 από το ΕΤΑ, με σκοπό την ανάπτυξη του εθνικού τομέα αλιείας, και να διευκρινίσει σε ποιά συγκεκριμένα προγράμματα διετέθησαν οι ενισχύσεις αυτές;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-0923/97, E-0924/97, E-0925/97, E-0926/97, E-0927/97, E-0928/97, E-0929/97, E-0930/97, E-0931/97, E-0932/97, E-0933/97 και E-0934/97 (23 Απριλίου 1997)

Σε απάντηση στις ερωτήσεις που τέθηκαν για το ποσό των πιστώσεων και για τα συγκεκριμένα προγράμματα υπέρ δώδεκα χωρών της Αφρικής, της Καραϊβικής και του Ειρηνικού (ΑΚΕ) για την ανάπτυξη του τομέα της αλιείας, έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, έγγραφο με τον κατάλογο των προγραμμάτων που αφορούν την αλιεία στις αναπτυσσόμενες χώρες, τα οποία έχουν επωφεληθεί από κοινοτική χρηματοδότηση.

Το έγγραφο αποτελείται από πίνακες που επιτρέπουν την παροχή λεπτομερών πληροφοριών γι' αυτόν τον τύπος δράσης, τους στόχους, τους δικαιούχους και την κοινοτική συνεισφορά.
ΓΡΑΠΤΗ ΕΡΩΤΗΣΗ E-0922/97 υποβολή: Carmen Dνez de Rivera Icaza (PSE) προς την Επιτροπή (12 Μαρτίου 1997)

Θέμα: Εμβόλιο κατά της μηνιγγίτιδος και της ΣΕΒ

Θα μπορούσε να αναφέρει η Επιτροπή εάν είναι βέβαιον ότι έχει αποσυρθεί από την αγορά μία συγκεκριμένη μάρκα εμβολίου κατά της μηνιγγίτιδος και ότι προσφάτως απεσύρθη από την ελληνική και ιταλική αγορά, άνευ εξηγήσεων, εμβόλιο κατά της ΣΕΒ, διότι σε αυτό είχε ανιχνευθεί πρίον;

Απάντηση του κ. Bangemann εξ ονόματος της Επιτροπής (28 Απριλίου 1997)

Η απόσυρση των αδειών κυκλοφορίας στην αγορά στην Ιταλία των εμβολίων, τα οποία αναφέρει το Αξιότιμο Μέλος, δεν συνδέεται με το γεγονός ότι είχαν ανιχνευθεί πριόν (παράγοντες που θεωρούνται υπεύθυνοι για τη σπογγώδη εγκεφαλοπάθεια των βοοειδών (ΣΕΒ)). Οι ιταλικές αρχές πληροφόρησαν την Επιτροπή ότι η εν λόγω απόσυρση οφειλόταν μόνον στην παρουσία υλικών που προέρχονταν από βοοειδή κατηγορίας Ι ή ΙΙ, σύμφωνα με την ταξινόμηση των ιστών, η οποία χρησιμοποιείται στην Παγκόσμια Οργάνωση Υγείας για να υποδηλώσει την ενδεχόμενη μολυσματικότητά τους.

Αν και τα υλικά αυτά προέρχονται από ζώνες που παρουσιάζονται ως απηλλαγμένες από ΣΕΒ (Ηνωμένες Πολιτείες), οι ιταλικές αρχές θέλησαν να εφαρμόσουν αρχή προφύλαξης, με σκοπό να μην βασίζονται πλέον τα μέτρα πρόληψης σε αυτή την έννοια της «απηλλαγμένης ζώνης», αλλά να εισαχθεί απόλυτη απαγόρευση των υλικών από βοοειδή «υψηλού κινδύνου», όποιος και να είναι ο τόπος προέλευσης κατά την παρασκευή φαρμάκων.

Η Επιτροπή δεν έλαβε γνώση παρόμοιων αποσύρσεων εμβολίων στην Ελλάδα.
ΓΡΑΠΤΗ ΕΡΩΤΗΣΗ P-1248/97 υποβολή: Kirsten Jensen (PSE) προς την Επιτροπή (2 Απριλίου 1997)

Θέμα: Η Δανία και η οδηγία για την ισότητα αμοιβών χωρίς διακρίσεις φύλου

Σύμφωνα με άρθρο στην δανική εφημερίδα Politiken της 10.3.1997 άνδρες στη Δανία λαμβάνουν ετήσιο μισθό που είναι κατά μέσον όρο 60.000 δανικές κορώνες υψηλότερες από αυτόν των γυναικών. Αυτό ισχύει για όλες τις κατηγορίες ηλικίας. Το 1992 ο μέσος μισθός των γυναικών ανερχόταν σε 120.000 δανικές κορώνες ετησίως, ενώ εκείνος των ανδρών σε 180.000 δανικές κορώνες. Ποιά μέτρα προτίθεται η Επιτροπή να λάβει εάν η Δανία δεν τηρεί την οδηγία για την ισότητα αμοιβών χωρίς διακρίσεις φύλου;

Απάντηση του κ. Flynn εξ ονόματος της Επιτροπής (14 Μαΐου 1997)

Η αρχή της ισότητας της αμοιβής για εργασία ίσης αξίας για τις γυναίκες και τους άνδρες καθιερώθηκε στη νομοθεσία της Κοινότητας από την εποχή της ίδρυσής της. (Άρθρο 119 της Συνθήκης ΕΚ). Η αρχή αυτή ενισχύθηκε με την οδηγία σχετικά με την ισότητα των αμοιβών ((Οδηγία του Συμβουλίου 75/117/ΕΟΚ της 10ης Φεβρουαρίου 1975 περί προσεγγίσεως των νομοθεσιών των κρατών μελών που αφορούν την εφαρμογή της αρχής της ισότητας των αμοιβών μεταξύ εργαζομένων ανδρών και γυναικών - ΕΕ L 45, 19.2.1975. )), η οποία εισήγαγε την ιδέα της ισότητας της αμοιβής για εργασία ίσης αξίας. Όλα τα κράτη μέλη, συμπεριλαμβανομένης της Δανίας, έχουν εφαρμόσει πλήρως την προαναφερθείσα κοινοτική νομοθεσία. Το Ευρωπαϊκό Δικαστήριο, από την πλευρά του, έχει συμβάλει σημαντικά στην εφαρμογή και ερμηνεία των κοινοτικών αυτών διατάξεων σχετικά με την ισότητα της αμοιβής.

Ωστόσο, η επίτευξη του στόχου αυτού δεν έχει ακόμα πραγματοποιηθεί λόγω παραγόντων όπως ο οριζόντιος και κατακόρυφος διαχωρισμός στη διάρθρωση της γυναικείας εργασίας, η υποτίμηση των γυναικείων ασχολιών, και οι διαφοροποιήσεις στις δομές απασχόλησης και στα συστήματα αμοιβής.

Η Επιτροπή ενέκρινε τον Ιούλιο του 1996 ένα κώδικα πρακτικής στον τομέα αυτό ((COM(96)336. )) προκειμένου να συμβάλει στη μείωση των διαφορών στις αμοιβές γυναικών και ανδρών. Ο κώδικας αποβλέπει στην παροχή συγκεκριμένων συμβουλών στους εργοδότες, στους εταίρους των συλλογικών διαπραγματεύσεων και σε μεμονωμένα άτομα, για την εξασφάλιση της εφαρμογής της αρχής της ισότητας της αμοιβής για εργασία ίσης αξίας για τις γυναίκες και τους άνδρες, για κάθε πλευρά των αποδοχών. Ο κώδικας δημιουργήθηκε σε στενή συνεργασία με τους μελλοντικούς χρήστες του και η έγκρισή του χαιρετίστηκε θερμά από το Κοινοβούλιο. Όσο για την εφαρμογή του στην πράξη, η Επιτροπή χρηματοδοτεί ήδη δύο προγράμματα σχετικά με τη διάδοση του καθώς και την αξιολόγηση του αντικτύπου του τόσο σε εθνικό όσο και σε κοινοτικό επίπεδο.
ΓΡΑΠΤΗ ΕΡΩΤΗΣΗ E-0836/97 υποβολή: Anita Pollack (PSE) προς την Επιτροπή (10 Μαρτίου 1997)

Θέμα: Καταγραφή των σκύλων

Έχοντας υπόψη ότι εξακολουθεί να υφίσταται η εξάμηνη καραντίνα για τους σκύλους και τις γάτες που εισέρχονται στο Η.Β., τί μέτρα έχει λάβει η Επιτροπή, μετά τη σχετική έκθεσή μου που ενέκρινε το Ευρωπαϊκό Κοινοβούλιο το 1990, προκειμένου να εφαρμοσθεί πανευρωπαϊκό σύστημα καταγραφής των σκύλων;

Απάντηση του κ. Fischler εξ ονόματος της Επιτροπής (8 Απριλίου 1997)

Προς το παρόν, η Επιτροπή δεν σχεδιάζει να υποβάλει προτάσεις για την εφαρμογή ενός πανευρωπαϊκού συστήματος όσον αφορά την καταγραφή των σκύλων. Ωστόσο, η Επιτροπή σημειώνει την αυξημένη χρήση εντός της Κοινότητας ανάλογων συστημάτων ταυτοποίησης και καταγραφής σε εθελοντική βάση.
ΓΡΑΠΤΗ ΕΡΩΤΗΣΗ E-0137/97 υποβολή: Claudio Azzolini (UPE) και Antonio Tajani (UPE) προς το Συμβούλιο (30 Iανουαρίου 1997)

Θέμα: Ειδικά δίχτυα για την αλιεία ξιφία στην Ιταλία: κατάργηση

Στις 25 Απριλίου 1996, ύστερα από εκτεταμένες διαβουλεύσεις με τα συνδικάτα και τις επαγγελματικές οργανώσεις, η ιταλική κυβέρνηση υπέβαλε σχέδιο μετατροπής, με στόχο να καταργηθούν τα στάσιμα απλάδια επιφανείας για την αλιεία του ξιφία. Η πρωτοβουλία αυτή προβλέπει σειρά οικονομικών κινήτρων, με τη συνδρομή του SFOP, για τους αλιείς και τους εφοπλιστές οι οποίοι έως τις 31 Ιανουαρίου 1997 θα παραδώσουν τα δίχτυα τους και θα αποδεχθούν την πρόωρη συνταξιοδότηση ή θα δηλώσουν ότι δεσμεύονται να αλλάξουν μεθόδους αλιείας ή ότι θα στραφούν σε άλλα επαγγέλματα.

Κατά τη συνεδρίαση του 19/20ης Δεκεμβρίου 1996 το Συμβούλιο Υπουργών Αλιείας περιορίστηκε να δηλώσει ότι κάνει δεκτό το σχέδιο που υπέβαλαν οι ιταλικές αρχές αναβάλλοντας για τη συνεδρίαση της 14/15ης προσεχούς Απριλίου την έγκριση της απόφασης του Συμβουλίου σχετικά με τη χρηματοδοτική συμμετοχή της Κοινότητας στο πρόγραμμα αυτό.

Ωστόσο, από το μήνα Μάρτιο ήδη οι εφοπλιστές πρέπει να εξοπλίσουν και να προπαρασκευάσουν τα πλοία τους για την αλιεία του ξιφία και, χωρίς να υπάρχει οριστική απόφαση, οι αλιευτικές δραστηριότητες θα αρχίσουν κανονικά, με ενδεχόμενο να υποχρεωθούν λίγο χρόνο αργότερα να σταματήσουν, με βέβαιο αποτέλεσμα την οικονομική ζημία μιας κατηγορίας η οποία έχει ήδη ιδιαιτέρως δοκιμαστεί αλλά και έχει δείξει ότι είναι διαθέσιμη να αλλάξει δραστηριότητα.

Σκοπεύει το Συμβούλιο να λάβει έκτακτα μέτρα για την αντιμετώπιση της δύσκολης αυτής κατάστασης στην οποία κινδυνεύουν να βρεθούν περίπου 3.000 αλιείς στην σύνολό τους σχεδόν προερχόμενοι από περιοχές του Στόχου 1;

Απάντηση (16 Μαΐου 1997)

1. Στις 17 Δεκεμβρίου 1997, υποβλήθηκε στο Συμβούλιο πρόταση της Επιτροπής σχετικά με ένα ειδικό μέτρο που αποβλέπει στην προώθηση της μετατροπής ορισμένων αλιευτικών δραστηριοτήτων των ιταλικών σκαφών.

2. Κατά τη σύνοδο του Συμβουλίου στις 19 και 20 Δεκεμβρίου 1996, σημειώθηκε αυτή η θέση και συμφωνήθηκε να καταβληθεί κάθε δυνατή προσπάθεια για την τάχιστη θέσπιση του προτεινόμενου μέτρου.

3. Η πρόταση βασίζεται στο άρθρο 43 της συνθήκης ΕΚ, οπότε το Συμβούλιο ζήτησε τη γνώμη του Ευρωπαϊκού Κοινοβουλίου.

4. Τον Ιανουάριο άρχισε η εξέταση της πρότασης από τις υπηρεσίες του Συμβουλίου, ώστε να του δοθεί η δυνατότητα να αποφασίσει σχετικά με την πρόταση μόλις το Ευρωπαϊκό Κοινοβούλιο εκδώσει τη σχετική γνώμη. Προκειμένου να επισπευθεί η έκδοση της απόφασης, το Συμβούλιο ζήτησε από το Ευρωπαϊκό Κοινοβούλιο, κατά τη σύνοδο του Μαρτίου, τη διαδικασία κατεπείγοντος.
ΓΡΑΠΤΗ ΕΡΩΤΗΣΗ E-1085/97 υποβολή: Tony Cunningham (PSE) προς την Επιτροπή (21 Μαρτίου 1997)

Θέμα: Κοινοτικές επιδοτήσεις βάσει της θέσεως B7-631

Δύναται η Επιτροπή να παράσχει για τη διάρκεια του τελευταίου οικονομικού έτους και για τη θέση B7-631 «Ενισχύσεις δημογραφικών πολιτικών και προγραμμάτων» πλήρη κατάλογο των ενώσεων που είναι αποδέκτες ενισχύσεων καθώς και το ακριβές ποσό που χορηγήθηκε σε εκάστη;

Παρατηρείται για το έτος 1996 πλήρης ανάληψη των πιστώσεων για τη συγκεκριμένη θέση; Εάν όχι, ποίο είναι το ποσό που δεν χρησιμοποιήθηκε;

Απάντηση του κ. Marin εξ ονόματος της Επιτροπής (14 Απριλίου 1997)

Το ποσό των 7 εκατ. ECU του κονδυλίου Β7-631 προϋπολογισμού «Βοήθεια για πολιτικές και προγράμματα για τον πληθυσμό» έχει χρησιμοποιηθεί πλήρως στο πλαίσιο αναλήψεων υποχρεώσεων κατά το οικονομικό έτος 1996. Για περαιτέρω λεπτομέρειες το αξιότιμο μέλος παραπέμπεται στην απάντηση της Επιτροπής στη γραπτή ερώτηση αριθ. 816/97 του κ. Le Gallou ((βλέπε σελίδα 168. )).
ΓΡΑΠΤΗ ΕΡΩΤΗΣΗ E-0985/97 υποβολή: Miguel Arias Caρete (PPE) προς την Επιτροπή (17 Μαρτίου 1997)

Θέμα: ΕΓΤΠΕ-Τμήμα Εγγυήσεων στο Λουξεμβούργο

Θα μπορούσε η Επιτροπή να μας πληροφορήσει ποιό είναι το συνολικό ποσό που έλαβε το 1996 το Λουξεμβούργο από το ΕΓΤΠΕ-Τμήμα Εγγυήσεων, και ποιά είναι η κατανομή του ποσού αυτού

ανά κεφάλαιο (αροτραίες καλλιέργειες, ζάχαρη, κλωστικά φυτά και μεταξοσκώληκες, λοιποί τομείς ή φυτικά προϊόντα, αμπελοοινικός τομέας, καπνός, γάλα και γαλακτοκομικά προϊόντα, βόειο κρέας, αιγοπρόβειο κρέας, χοίρειο κρέας, αυγά και πουλερικά, άλλες ενέργειες για τα ζωϊκά προϊόντα, επιστροφές για μεταποιημένα γεωργικά προϊόντα, επιστροφές για τις κοινοτικές ενέργειες επισιτιστικών δωρεών, διανομή γεωργικών προϊόντων στους απόρους της Κοινότητας, συνοδευτικά μέτρα, μέτρα ανάπτυξης της υπαίθρου συνδεόμενα με τη λειτουργία των αγορών, άλλες ενέργειες, εισοδηματικές ενισχύσεις, και Ευρωπαϊκό Ταμείο Εγγυήσεων για την Αλιεία)

και ανά είδος κονδυλίου (επιστροφές κατά την εξαγωγή, αντισταθμιστικές πληρωμές για στήριξη τιμών, ενισχύσεις ανά εκτάριο, ενισχύσεις ανά κεφαλή ζώου, πριμοδοτήσεις προσανατολισμού, ενισχύσεις για ιδιωτική αποθεματοποίηση, απόσυρση και άλλα συναφή μέτρα, αντισταθμιστικά ποσά, συνοδευτικά μέτρα σχετιζόμενα με την αναμόρφωση της ΚΑΠ, και έξοδα δημόσιας αποθεματοποίησης);

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-0974/97, E-0975/97, E-0976/97, E-0977/97, E-0978/97, E-0979/97, E-0980/97, E-0981/97, E-0982/97, E-0983/97, E-0984/97, E-0985/97, E-0986/97, E-0987/97 και E-0988/97 (6 Μαΐου 1997)

Λόγω του εύρους της απάντησης, στην οποία περιλαμβάνονται πολλοί πίνακες, η Επιτροπή την διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Κοινοβουλίου.
ΓΡΑΠΤΗ ΕΡΩΤΗΣΗ E-1528/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Πληροφορίες σχετικά με το ύψος των κοινοτικών ενισχύσεων που χορηγήθηκαν από τον Ιανουάριο 1994 έως το Δεκέμβριο 1994 στο κράτος του Ζάαρλαντ (Γερμανία)

Για ποια μέτρα χορηγήθηκαν το έτος 1994 κοινοτικές ενισχύσεις προς το Ζάαρλαντ και ποιο ήταν το ύψος των ποσών που προέρχονταν από

1. το Ευρωπαϊκό Κοινωνικό Ταμείο,

2. το τέταρτο ερευνητικό πρόγραμμα-πλαίσιο,

3. το Ευρωπαϊκό Ταμείο Περιφερειακής Ανάπτυξης,

4. τα προγράμματα της Ευρωπαϊκής Ένωσης στους τομείς του περιβάλλοντος και της ενέργειας,

5. το Ευρωπαϊκό Ταμείο Προσανατολισμού και Εγγυήσεων - Τμήμα Προσανατολισμού και Τμήμα Εγγυήσεων,

6. τα λοιπά προγράμματα της Ευρωπαϊκής Ένωσης;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-1528/97 και E-1529/97 (29 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.